[{"text_idx": "#000002", "text": "Varbamuutused on to\u0303sine terviseprobleem, mis ei piirdu ainult jala va\u0308lisilme muutusega: jalavalu to\u0303ttu va\u0308heneb fu\u0308u\u0308siline aktiivsus, ha\u0308irub tasakaal, ko\u0303nnak muutub ebakindlaks ja suureneb kukkumisoht. Ko\u0303ik eelnev mo\u0303jutab psu\u0308u\u0308hikat ja lo\u0303ppkukkuvo\u0303ttes va\u0308hendab oluliselt elukvaliteeti. Varbamuutused on enamasti pa\u0308ritavad vo\u0303i tekivad trauma ja na\u0308rvisu\u0308steemihaiguse tagaja\u0308rjel."}, {"text_idx": "#000003", "text": "Ko\u0303ige sagedasemad varbamuutused on hallux valgus, haamervarvas ja esimese varba po\u0303hiliigese ko\u0303hre kulumine e. kangestunud suurvarvas."}, {"text_idx": "#000004", "text": "Varvaste moondumist peatada ei saa: tegemist on aeglaselt su\u0308veneva protsessiga ja juba tekkinud varbamuutused iseenesest ei taandarene. Ku\u0308ll aga on vo\u0303imalik leevendada varvaste kuju ja asendi muutusest tingitud valu. Ko\u0303ige paremini aitab mugavate jalatsite kandmine. paljud varbamured lahenevad u\u0308ks number tavapa\u0308rasest suuremate jalatsite kandmisel. Soovi korral vo\u0303ib proovida ka ortoose, mis hoiavad varbad ka\u0308imisel o\u0303iges asendis ja kaitsevad ho\u0303o\u0303rdumise eest. Varbaortoose tasub kanda ainult juhul, kui tunnete, et nendega on parem ka\u0308ia. Varvaste asendit muutvate abivahendite kandmisest o\u0308o\u0308sel magamise ajal kasu ei ole, sest ortoosid ei taasta jala normaalset kuju ega mo\u0303juta jala arengut: toe eemaldamisel nihkub varvas endisesse asendisse tagasi.Jalavo\u0303lvi muutuste ja pa\u0308kavalu korral vo\u0303ib abi olla tallatugedest. To\u0303sisemate jalamuutuste korral tasub proovida ortopeedilisi jalatseid: need on tavajalano\u0303udega vo\u0303rreldes ruumikamad ja pehmemad.Muude vo\u0303imaluste ammendumisel saab moondunud varvastest tingitud elukvaliteedi langust va\u0308ltida operatsiooniga."}]